उधर, उनके खिलाफ मैदान में उतरी कांग्रेस प्रत्याशी करुणा शुक्ला हैं जो पूर्व पीएम अटल बिहारी वाजपेयी की भतीजी हैं। करुणा ने भी अपने चुनावी प्रचार में वाजपेयी जी का सहारा लिया है। करुणा शुक्ला पिछले 34 साल तक भाजपा में रही हैं और भाजपा की लोकसभा सांसद भी रह चुकी हैं लेकिन साल 2013 में पार्टी द्वारा नजरअंदाज किए जाने के बाद उन्होंने भाजपा छोड़ दी थी और बाद में कांग्रेस में शामिल हो गई थीं। हालांकि, तब से करुणा कांग्रेस के टिकट पर चुनाव लड़ रही हैं लेकिन उन्हें सफलता नहीं मिल सकी है। कांग्रेस में आते ही करुणा शुक्ला भाजपा पर हमलावर रही हैं। उन्होंने भाजपा में अटलजी के साथ हुए व्यवहार पर भी तीखा हमला बोला था।